पुरुष सामाजिक असमानतारुपी समस्याको अंग हो, त्यसैले समाधानका लागि पनि उसको योगदान आवश्यक छ । आवश्यक परिवर्तनका लागि पुरुष सहभागिता बढाउनुको विकल्प छैन । पुरुषले महिलालाई अधिकार प्राप्तिमा सहयोग गरेर मात्र पनि पुग्दैन, साझेदारीको अवधारणाका साथ लैङ्गिक समानताका लागि सक्रिय हुनुपर्छ । महिलाबाट साँच्चिकै समानतायुक्त माया र सम्मान पाएर बाँच्ने पुरुष नै सही अर्थमा मर्द हो । त्यसैले सही मानव हुनसक्नु सामान्य विषय होइन । यस प्रकारको शिक्षा विद्यालयस्तरदेखि नै हुनसके भोलिको नेपाल साँच्चिकै सभ्य र सुखी हुनेछ ।
